Lietuvos dizaino asociacija

Lietuvos dizaino asociacija, LDA (iki 2020 m. balandžio 27 d. – Lietuvos grafinio dizaino asociacija, LGDA) – nepriklausoma kūrybinė sąjunga Lietuvoje, vienijanti profesionalius vizualiojo dizaino kūrėjus. LGDA – ribotos civilinės atsakomybės viešasis juridinis asmuo, kurio teisinė forma yra asociacija. Būstinė įsikūrusi Vilniuje, valdybos pirmininkas – Algirdas Orantas (renkamas 2 metams visuotiniame narių susirinkime).

Deleguoja vieną narį į Lietuvos dizaino tarybą.

Istorija 

1996 – 1997 m. žiemą, 26 dizaineriai, prof. Audriaus Klimo iniciatyva, įkūrė LGDA: 1996 m. gruodžio 21 d. buvo patvirtintas steigiamojo susirinkimo protokolas ir įstatai, 1997 m. sausio 14 d. – Registrų centrui pateiktas prašymas dėl juridinio asmens įregistravimo, o vasario 10 d. – asociacija įregistruota.

Nuo 1999 m. – pasaulinio dizaino proceso dalyvė, tapusi Tarptautinės grafinio dizaino asociacijų tarybos ico-D (iki 2014 m. – ICOGRADA) tikrąją nare.En:ico-D

Veikla 

LGDA vienija profesionalus, dirbančius vizualinės komunikacijos dizaino srityje, rūpinasi dizainerio profesijos prestižu, atstovauja dizainerių interesus valdžios institucijose. LGDA skatina kūrybinį dizainerių aktyvumą, koordinuoja įvairių organizacijų, dalyvaujančių dizaino procese veiklą. Asociacijos narių kūrybinė veikla apima vizualinių komunikacijų lauką, tiesiogiai sąveikaujant su rinkos dalyviais, bendradarbiaujant su ilgametes dizaino tradicijas turinčiomis užsienio dizainerių organizacijomis, propaguojant vizualinio dizaino pasiekimus. 

Asociacija rūpinasi kūrybinio palikimo išsaugojimu, organizuoja parodas, konkursus, konferencijas, seminarus ir kitokius renginius, susijusius su grafinio dizaino ir ženklodaros veikla.

Asociacijos veikla grįsta savanoriškumu. Asociacija neturi nei vieno pastoviai dirbančio darbuotojo. Pastovias pajamas sudaro nario mokesčiai, kurie skiriami einamiesiems reikalams (interneto svetainei, buhalterinėms paslaugoms, dalyvavimui tarptautinėje asociacijoje ir kt.). Taip pat pajamos gaunamos iš projektinės veiklos ir paslaugų teikimo.

2011 m. gegužės 9–13 dienomis Vilniuje vyko „Icograda Design Week“, kurį kartu organizavo ico-D ir LGDA

2019 m. spalio 11 d. LGDA tapo Europos dizaino ir reklamos profesionalų asociacijas vienijančio Europos meno vadovų klubo (The Art Directors Club of Europe, ADCE) nare.

2020 m. balandžio 27 d. paskelbta, jog Lietuvos grafinio dizaino asociacija, siekdama, kad pavadinimas labiau atspindėtų asociacijos veiklą, tampa Lietuvos dizaino asociacija.

Nariai 
2012 m. buvo registruoti 129 nariai, 2013 m. – 133, 2014 m. – 137 nariai. 2018 m. gruodžio 31 d. duomenimis LGDA buvo 163 nariai.

Visuotiniai narių susirinkimai

Valdyba 
Visuotiniame narių susirinkime kas dvejus metus yra renkama LGDA valdyba.

2015-2017 m. 
2015 m. vasario 28 d. XX visuotinis LGDA narių susirinkimas išrinko valdybą:

 Gediminas Lašas – pirmininkas
 Aurimas Gaižauskas
 Aistė Jakimavičiūtė
 Edvardas Kavarskas
 Ignas Kozlovas
 Algirdas Orantas
 Lina Šiškutė

2017–2019 m. 
2017 m. kovo 4 d. XXII visuotinis LGDA narių susirinkimas išrinko valdybą:

 Gediminas Lašas – pirmininkas
 Greta Bernotaitė
 Algirdas Orantas
 Paulius Budrikis
 Donatas Kliunka
 Darius Kisielius
 Jonas Liugaila

2019–2021 m. 
2019 m. kovo 14 d. XXIV visuotinis LGDA narių susirinkimas išrinko valdybą:

Algirdas Orantas – pirmininkas
Martynas Birškys
Paulius Budrikis
Igor Gubaidulin
Gediminas Lašas
Jonas Liugaila
Lina Šiškutė

2021–2023  m. 
2020 m. balandžio 23 d. XXVI visuotinis LDA narių susirinkimas išrinko valdybą:

 Algirdas Orantas – pirmininkas
 Jonas Liugaila
 Giedrė Lisauskaitė
 Diana Pečiulevičienė
 Rimantas Stanevičius
 Ieva Ščervianinaitė
 Marius Urbanavičius

Šaltiniai

Nuorodos 
LDA tinklalapis
LDA įstatai

Lietuvos asociacijos
Grafinis dizainas
Lietuvos profesinės organizacijos
Lietuvos dizainas
Lietuvos grafika